Viimatigi, kuivõrd põhiseaduses tuleks paika panna kõige fundamentaalsemad ühiskonnakorralduslikud põhimõtted, siis, pidades silmas, et põhiseadus kasutab perekonnast rääkides sõnu "rahva püsimise ja kasvamise ning ühiskonna  alus", peaks olema selge, et küsimust selle üle, mida perekond endast kujutab, ei või jätta lahtiseks ning oodata selle sisustamist suvalistelt ametnikelt või parasjagu võimul olevailt poliitilistelt jõududelt. Fundamentaalse tähtusega küsimuste otsustamist ja seeläbi põhiseaduse sisustamist ei tohi jätta muutlike poliitiliste tõmbetuulte mängumaaks.